澳門15T巴士

澳門15T巴士，舊時叫15X，係一條由新福利做緊，由黑沙海灘來回蝴蝶谷大馬路總站嘅循環巴士線。

背景

15X
2017年5月6號，交通事務局宣佈為咗加快巴士運作效率將25號縮短到路環市區，唔再去竹灣同黑沙，引嚟社會強烈反對，要求還原入返黑沙，傳媒都好多次報導呢單嘢。

2017年6月10號，交通事務局局長林衍新面臨大量民意壓力之下，但係又唔想認錯將25號入返黑沙，於是開咗一條只係響禮拜六、日同公眾假期先服務嘅15X出嚟由海蘭花園／黑沙來回蝴蝶谷大馬路總站，畀咗新福利做，為咗開呢個只有一條線同埋只係響禮拜六、日同公眾假期先服務嘅巴士總站，交通事務局閂走四個私家車咪錶車位，即使平時冇巴士用呢個站都唔可以停車同泊車，惹嚟附近居民不滿。

2017年7月15號，將呢條嘅總站由海蘭花園搬到黑沙海灘，原本嘅海蘭花園總站就改做中途站。

2017年8月19號，呢條線響停完「黑沙水庫-1」巴士站之後，就加停新整「九澳高頂燒烤公園」巴士站；而停完「和諧廣場／樂群樓」巴士站之後，就加停新整「九澳高頂馬路」巴士站。

2017年10月29號，呢條線因為完咗泳季，開埋呢日之後停止服務。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

15T
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線同埋係泳季先開辦，所以將呢條線由15X改冧巴做15T。

2018年5月5號，交通事務局恢復呢條線運作到10月28號，只限禮拜六、日同公眾假期，朝早十一點到晚黑七點半提供服務。

用車
蘇州金龍KLQ6108GQ30AT

走線

車費
全程車費：六幣葡幣。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡同殘疾卡，免費，全部由政府畀。

服務

停站

攷

澳門巴士線一覽
澳門巴士轉乘服務
澳門巴士車費優惠計劃

拎
新福利公共汽車有限公司

15T